Факултаи_театр,_кино_ва_телевизион_(ДДФСТ)
Сохтор ва имкониятҳои факулта
Дар факултаи режиссура, кино ва телевизион зиёда аз 650 нафар донишҷӯён дар шакли таҳсили рӯзона ва фосилавӣ (ғоибона) таҳсил мекунанд. Ба донишҷӯён 4 нафар докторҳои илми филологӣ дар бахши журналистика, профессорон, 1 нафар Ҳунарпешаи халқии Тоҷикистон, 2 нафар Арбоби ҳунари Тоҷикистон, 5 нафар номзадҳои илм, дотсентҳо, 8 нафар муаллимони калон, ва 5 нафар муаллимону ассисентон дарс мегӯянд. Устодони шуъбаи журналистикаи телевизион ва радиошунавонӣ дар тарбияи насли нави  журналистони  телевизиону радио таҷрибаи бой доранд ва хатмкунадагони он имрӯзҳо дар шабакаҳои ҷумҳуриявӣ, вилоятӣ, шаҳру ноҳиявии телевизион ва радиои Ҷумҳурии Тоҷикистон, дар хадамотҳои матбуотии вазорату идораҳо, қисмҳои ҳарбӣ ва  умури дохилӣ, корхонаҳои калони  саноатӣ  пурсамар фаъолияти эҷодӣ мебаранд. Барои дақиқ  омӯхтани  касби  журналистӣ дар донишкада Студияи таълимии телевизион ва радио, лабораторияҳои  танзим, наворбардорӣ  ва сабт дар  ихтиёри донишҷӯён  аст. Ба донишҷӯён журналистон, режиссёрҳо ва наворбардорони варзида ва собиқадор, ки соҳиби таҷрибаи бойи эҷодӣ ва касбӣ ҳастанд аз  қабили доктори илмҳои филология, профессор Абдусаттор Нуралиев, доктори илмҳои филология, и.в. профессор Зулфиддин Муъминҷонов, доктори илмҳои филология, и.в. профессор Раъно Бобоҷонова, доктори илмҳои филология, и.в. профессор Саидмуроди Хоҷазод, номзади илмҳои филология, дотсент Бахтиёр Ҳамдамов, номзади илмҳои таърих, дотсент Абдунабӣ Сабуров, номзади илмҳои филология, дотсент Гавҳар Умарова, номзади илмҳои филология, дотсент Зафар Эшматов, муаллимони калон Чорёр Иброҳимов, Ҷумъа Қуддус, Шералӣ  Нағзалиев,  Хушбахт  Беков, Санавбар Мирмуллоева, Бобоҷон Раҳимов, Баҳодур Истамов, Насиба Ғуломова, муаллимон Лутфулло Ниёзов, Адиба Абдуллоева, Муҳаммад Мусоев, Суҳайл Суфиев, Муқаддас Умарова дарс мегӯянд. Таҳсил дар шуъбаи журналистикаи телевизион ва радиошунавонӣ дар шакли рӯзона ва фосилавӣ (ғоибона) ба роҳ монда шудааст. Шумораи умумии донишҷӯён ҳам дар шуъбаи рӯзона ва ҳам дар шуъбаи фосилавӣ (ғоибона) ба  311 нафар мерасад. Донишҷӯёни шуъбаи мазкур дар якҷоягӣ бо устодон ва кормандони шабакаҳои телевизиониву радиоии ҷумҳуриявӣ барномаҳои гуногун дар мавзӯъҳои сиёсӣ, иқтисодӣ, фарҳангӣ, варзишӣ ва интеллектуалӣ таҳия намуда пешкаши тамошобинон ва шунавандагон менамоянд. Муҳлати таҳсил  дар  шуъбаи  журналистикаи телевизион ва радиошунавонӣ  чор  сол  аст. Устодони шуъбаи режиссура ва продюсерӣ ҳам дар тарбияи насли нави  режиссёрон, наворбардорон ва продюсерон барои кинои ватанӣ, намоишҳои театронидашуда ва идҳо бо кӯшиши пурсамар фаъолияти эҷодӣ мебаранд. Барои дақиқ  омӯхтани  касби режиссёри филми бадеӣ, телеоператори кино, режиссёри  намоишҳои  театронидашуда ва идҳо дар донишкада Студияи  таълимии телевизион ва радио, лабораторияҳои танзим, наворбардорӣ ва сабт, клуби Донишкадаи давлатии умумиросиягии киноматеграфияи ба номи С.А.Герасимов дар  ихтиёри  донишҷӯён  аст. Ба донишҷӯён режиссёрҳои филми бадеӣ ва наворбардорони варзида  ва  собиқадор, ки  соҳиби таҷрибаи  бойи эҷодӣ ва касбӣ  ҳастанд аз  қабили Ҳунарманди халқии Тоҷикистон, профессор Юсупов Юнус, номзади илмҳои педагогӣ, и.в. профессор Мирахмедов Фарҳод, Арбоби ҳунари Тоҷикистон, и.в. профессор Қурбонов Сафаралӣ, и.в. профессор Ғуломов Ашурмамад, номзади илмҳои филология, дотсент Нуриддинов Шамсиддин, и.в.дотсент Сангов Маҳмадалӣ, и.в.дотсент Мирмуллоева Санавбар, и.в.дотсент Султонова Наргис, и.в.дотсент Миралибеков Баҳодур, и.в. дотсент Раҷабов Баҳриддин, муаллимони калон Рашидов Сулаймон, Қодиров Саидҷон, Раҳимова Соро, омӯзгорон Воҳидов Пайрав, Нигматов Алишер, Ҷалолов Набӣ, Зоҳири Сайфулло,  Муродов Абдуалӣ,  Раҳмонова Соҷида,  Маликов Озод,  ассисентон Умаров Дилшод, Қодиров Насим,  Назаршоев Шавкат дарс мегӯянд. Барои баланд бардоштани дониши донишҷӯён омӯзгорони факултаи режиссура, кино ва телевизион китоб, дастурҳои таълимӣ ва методӣ ба чоп расондаанд. Аз ҷумла, китобҳои “История отечественной журналистики” қисмҳои 1, 2, 3, 4-и Нуралиев А.Н. ва “История зарубежной журналистики” – и Нуралиев А. Н.(бо ҳаммуаллифӣ бо дигарон),“Жанрҳои журналистикаи хабарии телевизион”,“Жанрҳои таҳлилии телевизион”, “Жанрҳои публитсистикаи бадеии телевизион”, “Махсусияти жанрҳои иттилоотию таҳлилии телевизион”, “Телевизиони ҷамъиятии “Пойтахт” меваи Истиқлол” ва “Жанрҳои журналистикаи телевизион”–и Муъминҷонов Зулфиддин, “Таърихи телевизиони Тоҷикистон”-и Хоҷазод С., “Телевизион ва воқеати Тоҷикистон”-и Умарова Г. “Назарияи драма, намоишҳои сужанок ва сенарияи кино”-и Қуддус Ҷ., “”Таъсис ва ташаккули телевизиони Тоҷикистон”-и Эшматов З. ва дигарҳо мавриди истифодаи донишҷӯён ва аҳли кормандони воситаҳои ахбори электронии оммаи кишвар қарор гирифтаанд. Факултети режиссура, кино ва телевизион барои  фароғати  хуби  донишҷӯён   чорабиниҳои  фарҳангӣ аз  қабили   вохӯриҳову мулоқотҳо  бо шахсиятҳои маъруфи Ҷумҳурии Тоҷикистон ва берун аз онро  ташкил ва баргузор  менамоянд.